Վասկո դա Գամա

**Վասկո դա Գամա** (, Վաշկու դա Գամա, ), պորտուգալացի ծովագնաց, առաջին եվրոպացին է, ով Աֆրիկա մայրցամաքը հարավից շրջանցելու միջոցով հասել է Հնդկաստան՝ հայտնագործելով դեպի այդ երկիր տանող ծովային ճանապարհը (1497-1499 թվականների ճանապարհորդության ընթացքում)։

Վասկո դա Գաման աշխարհագրական մեծ հայտնագործությունների առաջին հաջողակներից էր և Եվրոպայից ուղիղ դեպի Հնդկաստան ուղևորվող նավերի առաջնորդը։ 1524 թվականին կարճ ժամանակով պորտուգալական Հնդկաստանի ղեկավարն էր և ուներ փոխարքայի կոչում։

## Կենսագրություն
[260px|մինի|Վասկո դա Գամայի արձանը իր հայրենի [Սինեշ քաղաքում։]]
Վասկո դա Գաման ծնվել է 1460 կամ 1469 թվականին Պորտուգալիայի հարավարևմտյան ափին գտնվող Սինեշ քաղաքում։ Նրա հայրը՝ Էշտեվան դա Գաման, Սինեշի քաղաքապետն էր։ Նա ամուսնացած էր Իզաբել Սոդրեի հետ. վերջինս ուներ անգլիական ծագում։ Վասկո դա Գաման ընտանիքի հինգ որդիներից երրորդն էր։ Շատ քիչ բան է հայտնի դա Գամայի կյանքի վաղ շրջանից։ Պորտուգալացի պատմագետ Տեյշեյրա դե Արագաոն նշում է, որ դա Գաման ուսումը ստացել է Էվորա քաղաքում, որտեղ էլ նա սովորել է մաթեմատիկա և նավագնացություն։ Կարծիք կա նաև, որ նա աշակերտել է աստղագետ Աբրահամ Սակուտոյին։

1480 թվականներին Վասկո դա Գաման, հետևելով իր հորը, միանում է Սանտյագոյի ուխտին։ Այնտեղ նրա գլխավորն էր արքայազն Ժուանը, ով 1481 թվականին պետք է դառնար Պորտուգալիայի Ժուան II թագավորը։ Ժուանի՝ գահին նստելուց հետո դա Գամայի ակնկալիքները մեծանում են։

1492 թվականին, Ժուան II-ը Վասկո դա Գամային հանձնարարում է ուղևորվել Սետուբալի նավահանգիստ և Ալգարվի՝ գրավելու խաղաղ ժամանակ պորտուգալական նավերը թալանած ֆրանսիական նավերը։ Վասկո դա Գաման արագ և հաջող կատարում է այս առաջադրանքը։

## Դա Գամայի հետախուզությունները
[260px|մինի|Վասկո դա Գաման ճանապարհվում է [Լիսաբոնի նավահանգստից։]]
15-րդ դարի հենց առաջին տարիներից արքայազն Ժուանը կազմակերպում էր Պորտուգալական արշավանքներ դեպի Աֆրիկայի ափամերձ շրջաններ՝ Աֆրիկայի գանձերը գտնելու նպատակով։ 1481 թվականին թագադրվելուց հետո Պորտուգալիայի Ժուան 2-րդ թագավորն իրականացնում է մի շարք բարեփոխումներ։ Ֆեոդալական ազնվականությունից անկախանալու համար անհրաժեշտ էր, որ ստեղծվի թագավորական հարստություն և զարգանա առևտուրը։ Բացի Աֆրիկյան ոսկու և ստրուկների առևտրից, Ժուան II-ը մտադիր էր նաև Եվրոպայի և Ասիայի միջև հաստատել մեծ շահույթներ բերող համեմունքների առևտրի կապեր։ Շուտով նա հանձնարարում է իր նավապետերին Ասիայից Աֆրիկա տանող ծովային ճանապարհ գտնել։

Այդ ժամանակ դա Գաման արդեն 20 տարեկան էր։ Ժուանի երկու լրտեսները՝ Պերու դա Կովիլյան և Ալֆոնսու դի Պայվուն ուսումնասիրություններ էին իրականացրել Եգիպտոսում, արևմտյան Աֆրիկայում և Հնդկաստանում։ Հետախույզներին մնում էր այս ուսումնասիրությունները հաստատել և ելք գտնել դեպի Հնդկական օվկիանոս։ Այս առաջադրանքը, նախապես հանձնարարված լինելով դա Գամայի հորը, ի վերջո առաջարկվեց Վասկոյին։

## Առաջին նավագնացությունը
մինի|260px|աջից|Պորտուգալիայից Հնդկաստան տանող համեմունքների ուղին (կանաչ գիծը) եւ Վասկո դա Գամայի (սեւ գիծը), Պերու դա Կովիլյանայի (նարնջագույն) եւ Ալֆոնսու դի Պայվայի (կապույտ) անցած ճանապարհները։

1497 թվականի հուլիսի 8-ին Վասկո դա Գաման գլխավորեց  4 նավից և 170 հոգուց բաղկացած նավատորմիղը։ Այն ճանապարհը, որ իրենք պիտի անցնեին, ավելի երկար էր, քան հասարակածը։ 4 նավերն ունեին հետևյալ անունները. Սան Գաբրիել (նավապետ՝ Վասկո դա Գամա), Սան Ռաֆայել (նավապետ՝ Պաուլու դա Գամա), Բերիու (նավապետ՝ Նիկոլաու Կոելյո) և բեռնատար մի նավ, որի անունը հայտնի չէ։

1497 թվականին Լիսաբոնից մեկնարկեց հետազոտական արշավը դեպի Աֆրիկա։ Այժմյան Սիեռա Լեոնեի ափերին հասնելով՝ դա Գաման հանդիպակաց քամիներից խուսափելու համար ուղղություն է վերցնում դեպի հարավ-արևմուտք՝ խորանալով Ատլանտյան օվկիանոսի մեջ՝ դեպի 1487 թվականին Բարտոլոմեու Դիաշի բացահայտած տարածքները։ Հասարակածը հատելուց հետո ծովագնացներն ուղղությունը փոխում են դեպի հարավ-արևելք և 1497 թվականի նոյեմբերի 4-ին նորից հասնում են Աֆրիկայի ափերին.։ Ավելի քան 3 ամսվա ընթացքում նավերը բաց օվկիանոսում կտրել-անցել էին գրեթե 6000 մղոն տարածություն՝ կատարելով ժամանակի ամենաերկար ճանապարհորդությունը։

Նոյեմբերի վերջին տորմիղը, շրջանցելով Բարեհուսո հրվանդանը, ուղղություն է վերցնում դեպի հյուսիս արևելք։

Դեկտեմբերի 16-ին տորմիղը անցել էր արդեն Ձկների Մեծ Գետը և, քանի որ Ամանորը մոտ էր, մինչ այդ եվրոպացիներին անհայտ երկրները անվանեցին Նատալ, որը պորտուգալերենից թարգմանաբար նշանակում է Քրիստոսի Ծնունդ։

## Հնդկաստան
Լինելով Մոմբասայում և Մալինդիում` Դա Գաման շուտով հասնում է Հնդկաստան՝ Կալիկուտ (ներկայումս՝ Կոժիկոդե)։ Տեղի բնակչությունը նորեկներին իրենց հատուկ հյուրասիրությամբ են ընդունում, սակայն Կոժիկոդեի կառավարչին՝ զամորինին չեն բավարարում դա Գամայի ընծաները և նա կարծիք է հայտնում, թե նրանք ծովահեններ են։ Վասկո դա Գամային չի հաջողվում համոզել ցեղապետին, որ թույլ տա իրենից հետո նշաններ թողնել` հետագայում առևտուր անելու համար։ Այնուամենայնիվ, դա Գամայի ճանապարհորդությունը գերազանցում է բոլոր սպասելիքները. նա իր հետ բերում է ճանապարհորդության արժեքից 6 անգամ շատ արժեք ունեցող ավար։

## Ծանոթագրություններ

## Գրականություն
*Vasco da Gama (Ernst Georg Ravenstein, Gaspar Corrêa, Alvaro Velho) [2011] Viartis 
*Vasco da Gama: Renaissance Crusader (Glen J.Ames) [2004] Longman 
* Ames,Glenn J. *Vasco da Gama: Renaissance Crusader*, 2004 Longman ISBN 0-321-09282-1
* Ames, Glenn J. *The Globe Encompassed: The Age of European Discovery*, 1500–1700, 2007 Prentice Hall, ISBN 978-0-13-193388-0
* Aragão, Augusto Carlos Teixeira de. *[http://books.google.pt/books?id=L_ENAAAAYAAJ&pg=PA5&dq=D.+Vasco+da+Gama+e+a+Vila+da+Vidigueira&hl=pt-PT&sa=X&ei=9uF4T-uGOYS-8APdhuyRDQ&ved=0CD8Q6AEwAA#v=onepage&q=D.%20Vasco%20da%20Gama%20e%20a%20Vila%20da%20Vidigueira&f=false D. Vasco da Gama e a Villa da Vidigueira]*. Lisboa: Typographia Universal, 1871.
* Aragão, Augusto Carlos Teixeira de. *Vasco da Gama e a Vidigueira: Estudo historico*. Lisboa: Imprensa Nacional, 1887. 303p.
* Bouchon, Geneviève. *Vasco da Gama.* Rio de Janeiro: Record, 1998. 338p. ISBN 85-01-05385-6
* Corrêa, Gaspar. *The Three Voyages of Vasco da Gama, and His Viceroyalty*, 2001 Adamant Media Corporation, ISBN 1-4021-9543-5 - reedição fac-símile de uma edição de 1869 da Sociedade Hakluyt, Londres.
* Disney, Anthony. *The Indian Ocean in World History*, Emily Booth (eds.), 2000, Universidade de Oxford, Nova Delhi e New York
* Fernández-Armesto, Felipe. *Civilizations*, 2001, Macmillan Basingstoke and Oxford, U.K. ISBN 0-7432-0248-1
* Fernández-Armesto |nome=Felipe |título=Pathfinders: A Global History of Exploration |ano=2006 |editora=W.W. Norton |local= |isbn=978-0393062595 | páginas=177–181 }}
* Jayne |nome=Kingsley Garland |título=Vasco Da Gama and his successors, 1460–1580 |autorlink= |coautor= |ano=1910 |editora=Methuen |local=Londres |isbn= | páginas= |url=http://www.archive.org/details/vascodagamahissu00jaynuoft }}
* Panikkar |nome=K. M. |título=Asia and Western Dominance: A Survey of the Vasco da Gama Epoch of Asian History, 1498–1945 |autorlink=Kavalam Madhava Panikkar |coautor= |edição=new ed. |ano=1959 |editora=Allen & Unwin |local=Londres |isbn= |asin=B000Q5T6X6 |url=http://www.archive.org/details/asiaandwesterndo009963mbp }}
* Ravenstein |nome=E. G. |título=A Journal of the First Voyage of Vasco da Gama, 1497–1499 |autorlink=Ernst Georg Ravenstein |coautor=ed. and trans. |ano=1898 |editora=Hakluyt Society |local=Londres|url=https://books.google.am/books?id=13stAAAAMAAJ&printsec=frontcover&dq=intitle:Vasco+inauthor:Ravenstein&lr=&num=30&as_brr=0&ei=Lzm2R6iwEo3AsQPrtv2RBQ }}
* Russell-Wood|nome=A. J. R. |título=A World on the Move: The Portuguese in Africa, Asia, and America, 1415–1808|ano=1993 |editora=Macmillan |local= |isbn=978-0312094270}}
* Subrahmanyam, Sanjay "The Career and Legend of Vasco da Gama", 1997, Cambridge University, ISBN 978-0-521-47072-8
* Towle |nome=George Makepeace |título=Vasco da Gama, his voyages and adventures |ano=c. 1878 |editora=Lothrop, Lee & Shepard |local=Boston |url=http://www.archive.org/details/vascodagamahisvo00towl }}

*  (в пер.)
* 
*  (обл.)
* 
* *Субботин В. А.* Великие открытия. Колумб. Васко да Гама. Магеллан. — М.: Изд-во УРАО, 1998. — 272 с.
* 

## Արտաքին հղումներ
* Biografia de Vasco da Gama no Centro Virtual Camões - Navegações Portuguesas 
* Vasco da Gama's ''Round Africa to India'' , fordham.edu
* Vasco da Gama web tutorial  with animated maps, ucalgary.ca
* A Portuguese East Indiaman from the 1502–1503 Fleet of Vasco da Gama off Al Hallaniyah Island, Oman: an interim report, IJNA
* Васко Да Гама: между Колумбом и Магелланом. Программа «Эха Москвы» из цикла «Всё так»

Կատեգորիա:15-րդ դարի ճանապարհորդներ
Կատեգորիա:Անձինք նամականիշերի վրա
Կատեգորիա:Պորտուգալացի ծովագնացներ
Կատեգորիա:Պորտուգալացի ճանապարհորդներ